als_Latn dik_Latn sag_Latn
Numri dy i SHBA –vë, Joe Biden, duket se është treguar tejet i rreptë me udhëheqësit e shteteve të Kosovës, përkatësisht me Presidentin Hashim Thaci, i cili së fundmi është edhe objekt i përgjimeve. “Tërheqja” e veshit nga Biden, e ka detyruar Presidentin Hashim Thaçi, që të pranojë krizën politike në vend dhe të gjejë urgjentisht një zgjidhje. Në këtë mënyrë përmes një videomesazhi, Presidenti u është drejtuar qytetarëve për zhvillimet e fundit në vend, por ironike ishte se në radhën e sukseseve të Kosovës, kishte ranguar dhe dështimet e tij, që kanë të bëjnë me njohjen e Kosovës dhe jo vetëm.
Për më tepër, cinik ishte dhe fakti, që kërkonte të hidhte mjegull mbi të vërtetat duke përdorur të arriturat në fushën e sportit dhe konkretisht Kampionen Olimpike, Majlinda Kelmendi. Me pak fjalë në të gjithë ato cfarë tha, jo vetëm që nuk ofroi zgjidhje, por duke i quajtur të rregullta dhe të bazura në Kushtetutë, cështjen e Demarkacionit dhe Asociacionit, vetëm sa ka nxitur më tepër reagimin e Opozitës, e cila prej një kohe të gjatë po i konteston këto dy pika. Asnjë fjalë nuk e tha për krimin e organizuar dhe korrupsionionin, për të cilat numri i dy i SHBA –ve, kërkoi seriozitet, pasi janë realisht këto dy pika, që mbajnë peng të ardhmen e Kosovës, për në strukturat evropiane.”Në rrafshin politik dhe institucional Kosova është në udhëkryq historik.
Të marrë vendime jo të lehta, por të drejta, dhe të lëvizë shpejt drejt zhvillimit ekonomik dhe integrimeve euroatlantike apo të vazhdoj me këtë pasivitet dhe vendnumërim, duke mbetur peng i të kaluarës së dhimbshme e duke penguar zhvillimin e të ardhmes së ndritur. Por, nga e kaluara duhet të nxjerrim mësime dhe të kuptojmë se cilët janë miqtë tanë të vërtetë. Kemi pasur besim në këshillat e Shteteve të Bashkuara të Amerikës dhe prandaj firmosëm Rambujenë.
(Tekstin e plotë mund ta lexoni të shtunën dhe të dielën në publikimin e shtypur të gazetës kombëtare “Bota sot” në Kosovë dhe diasporë)
als_Latn als_Latn als_Latn als_Latn